Tirunesh Dibaba
Store norske leksikon,Sport og spill,Friidrett,Løp
Tirunesh Dibaba er en etiopisk friidrettsutøver som er blant verdens beste kvinner innen langdistanseløp og terrengløp. Hun er tre ganger olympisk mester og fem ganger verdensmester.
Bakgrunn Dibaba startet med friidrett som 14-åring og var blant verdenseliten som junior. Hun vant flere nasjonale titler, tok sølv på 5000 meter i junior-VM i Kingston 2002 og vant gull under junior-VM i terrengløp i 2003. Hun satte gjeldende juniorverdensrekord på 5000 meter med tiden 14.30,88 i Bergen i 2004. Karriere Dibaba vant sitt første VM-gull i seniorklassen med seier på 5000 meter under VM i Paris i 2003. Hun var da den yngste utøveren som hadde vunnet et individuelt VM-gull noensinne. Hun har i alt blitt verdensmester fem ganger: 5000 meter i VM 2003 og VM i Helsinki 2005 og 10 000 meter i VM 2005, VM i Osaka 2007 og VM i Moskva 2013. Hun er den eneste kvinnelige løperen som har vunnet både 5000 og 10 000 meter i samme VM. Hun er blitt verdensmester i terrengløp fire ganger: i kort og lang løype i Saint-Galmier i 2005 og i lang løype i Fukuoka i 2006 og i Edinburgh i 2008.Dibaba fikk sin første OL-medalje i Athen i 2004 da hun tok bronse på 5000 meter. Hun ble olympisk mester på 5000 og 10 000 meter under OL i Beijing i 2008. Hun er den eneste kvinnelige løperen som har vunnet 5000 og 1000 meter i samme OL. I 2012 vant hun gull på 10 000 meter og tok bronse på 5000 meter under OL i London. I 2013 vant hun gull på 10 000 meter under VM i Moskva. Under OL i Rio i 2016 fikk Dibaba bronse på 10 000 meter. Verdensrekord Dibaba satte i 2008 verdensrekord på 5000 meter med tiden 14.11,15 på Bislett stadion. Rekorden ble slått 7. oktober 2020 da Letesenbet Gidey løp inn til tiden 14.06,62 under et arrangementet i Valencia i Spania kalt World record day. Personlige rekorder Øvelse Rekord Dato Sted     3000 m 8.29,55 28. juli 2006 London   5000 m 14.11,15 6. juni 2008 Bislett   10 000 m 29.42,56 12. august 2016  Rio de Janeiro, Brasil    10 km gateløp 30.30 1. september 2013  Tilburg, Nederland    15 km gateløp 46.28 15. november 2009  Nijmegen, Nederland    Halvmaraton 1.06.50 10. februar 2017  Ras al-Khaimah, FAE    Maraton 2.17.56 23. april 2017 London    3000 m (innendørs) 8.33,37 26. januar 2008  Massachusetts, USA    5000 m (innendørs) 14.27,42 27. januar 2007 Massachusetts Les mer i Store norske leksikon friidrett friidrett – utvikling av verdensrekordene Eksterne lenker World Athletics: Utøverprofil Tirunesh Dibaba